# Veebi kiirkorraldused

&Krishna.Tateneni; &Krishna.Tateneni.mail;
&Yves.Arrouye; &Yves.Arrouye.mail;
Marek
Laane

    bald@smail.ee

Tõlge eesti keelde
2012-11-11
&kde; 4.10
KDE
Süsteemi seadistused
täiustatud lehitsemine
veebi kiirkorraldused
lehitsemine

## Veebi kiirkorraldused

### Sissejuhatus

&konqueror; pakub mitmeid võimalusi veebilehitsemine hõlpsamaks muuta. Üks neist on veebi kiirkorraldused.

Oled vahest juba tähele pannud, et &kde; on väga internetisõbralik. Võid näiteks klõpsata menüüs käsul Käivita käsk... või anda sama korraldus klahvikombinatsiooniga (&Alt;F2, kui sa seda just muutnud ei ole) ning kirjutada ilmuvasse dialoogikasti ka &URI;. Üldine ressursiidentifikaator (inglise keeles Uniform Resource Identifier). Standardmeetod viidata mingile ressursile, näiteks sinu arvutis asuvale failile, veebiaadressile, e-posti aadressile etc....

Veebi kiirkorraldused aga võimaldavad kasutada uutlaadi pseudo-&URL;-e, mis põhimõtteliselt lubavad anda sagedamini kasutatavatele &URI;-dele parameetrid. Kui sulle meeldib näiteks Google'i otsingumootor, võid &kde;-s määrata, et selle manab ette pseudo-&URL; gg. Sel moel võid anda käsu `gg:minu päring`, mis avab Google'i otsingumootori akna, kus on juba märksõna minu päring tulemused.

Siit on näha, miks me nimetame neid pseudo-&URL;-ideks. Neid kasutatakse nagu &URL;-e, kuid sisestamisvorm on &URL;-idega võrreldes veidi erinev: `google:kde apps`, mitte aga `google: kde +apps`.

Veebi kiirkorraldusi saab kasutada kõikjal, kus saab kasutada &URI;-sid. Juba eelnevalt on määratud mitme otsingumootori kiirkorraldused, kuid sul on võimalik neid oma tahtmist mööda lisada, muuta või kustutada just selles moodulis.

### Veebi kiirkorraldused

Nimekirjas on näidatud määratud veebi kiirkorralduste kirjeldavad nimed. Sarnaselt muude &kde;s esinevate nimekirjadega võid ka siin klõpsata veeru pealdisel, et nimekirja esitamise järjekorda muuta, samuti on võimalik veergude laiust muuta.

Selle võimaluse kasutamiseks tuleb nimekirja allosas ära märkida valik Veebi kiirkorralduste lubamine. Paremal asuvate nuppudega saab kiirkorraldusi luua, muuta ja kustutada.

Kui märgitud on Ainult eelistatud kiirkorralduste kasutamine, kasutatakse kohtades, kus saab korraga näidata ainult mõnda kiirkorraldust, ainult neid veebikiirkorraldusi, mis on märgitud nimekirja kolmandas veerus eelistatuks.

Nimekirja all leiab kaks lisavalikut:

Vaikimisi veebi kiirkorraldused

  Vali otsingumootor, mida kasutada vaikimisi automaatse otsingu sooritamiseks, kui kirjutad &URL;-i asemel tavalised sõnad või fraasid. Selle võimaluse väljalülitamiseks vali nimekirjast Puudub.

Võtmesõna eraldaja

  Vali eraldaja, mis lahutab võtmesõna otsitavast sõnast või fraasist.

Topeltklõpsuga mõnel nimekirjas leiduval kirjel näidatakse ilmuvas hüpikkastis selle üksikasju. Lisaks kirjeldavale nimele võib siin näha kasutatavat &URI;, samuti kiirkorraldust, mida võib anda kõikjal &kde;-s, kus on võimalik &URI; kasutamine. Otsingumootoril võib olla ka mitu kiirkorraldust, mis on sel juhul eraldatud komaga.

Tekstikaste kasutatakse nii veebi kiirkorralduse nimekirjas seisvate kirjete üksikasjaliku info näitamiseks kui ka nende muutmiseks või uute kirjete lisamiseks.

Muuta on võimalik tekstikastide Kiirkorralduse URL või Kiirkorraldused sisu. Muudatuste salvestamiseks vajuta nupule OK, lahkumiseks salvestamata nupule Katkesta.

Kui uurid lähemalt tekstikasti Kiirkorralduse URL sisu, näed, et enamikus, kui mitte kõigis kirjetes leidub märgikombinatsioon `\{@}`. Need toimivad parameetrina, mis asendatakse nende märkidega, mida sa oma otsingus sisestad pärast koolonit. Vaatame asja selgitamiseks paari näidet.

Oletame, et &URI; on `http://www.google.com/search?q=\{@}` ja selle &URI; kiirkorraldus on `gg`. See tähendab, et kui annad korralduse `gg:alpha`, siis võrdub see korraldusega `http://www.google.com/search?q=alpha`. Pärast märki `:` võid kirjutada, mida süda lustib - mida iganes sa ei kirjutanud, asendab see märgikombinatsiooni `\{@}` pärast seda, kui sinu kirjutatu on teisendatud otsingumootorile sobivasse kooditabelisse ning kodeeritud &URL;-iks. Muutub ainult otsingu &URI; `\{@}` osa, ülejäänu peaks olema juba niigi korrektselt kodeeritud &URL;.

Kiirkorraldused võivad olla ka parameetrita. Oletame, et &URI; on file:/home/mina/minu dokumendid/calligra/words ja kiirkorraldus minuwords. Sel juhul võrdub korraldus `minuwords:` kogu &URI; sisestamisega. Pane tähele, et kiirkorraldust andes ei ole midagi pärast koolonit, kuid koolon on siiski vajalik selleks, et seda käsku peetaks just kiirkorralduseks ja ei millekski muuks.

Niisiis, kui me ka nimetame neid veebi kiirkorraldusteks, on tegelikult tegemist parameetritega &URI;-dega, mis võivad viidata nii veebileheküljele (näiteks otsingumootor) kui ka ükspuha millele muule, mille puhul on võimalik kasutada &URI;. Veebi kiirkorraldused on &kde; väga võimas navigeerimisvahend.